LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Rīgā | Nr. | 2017. gada . februārī |

**.§**

**Informatīvais ziņojums**

**"Par Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai izpildes progresu"**

**TA-**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(…)

1. Pieņemt zināšanai iesniegto informatīvo ziņojumu.
2. Atbilstoši informatīvajā ziņojumā iekļautajai informācijai uzdot:
   1. lai nodrošinātu valdības rīcības plāna pasākumu izpildi un uzraudzību:
      1. Iekšlietu ministrijai līdz 2017. gada 30. martam iesniegt izskatīšanai Ministru kabinetā konceptuālo ziņojumu ar risinājuma variantiem valsts materiālo rezervju veidošanas reformai;
      2. Iekšlietu ministrijai līdz 2017. gada 1. martam iesniegt izskatīšanai Ministru kabinetā informatīvo ziņojumu par efektīvāko un piemērotāko risinājumu Valsts policijas vecāko virsnieku profesionālajai sagatavošanai;
      3. Ekonomikas ministrijai līdz 2017. gada 1. martam iesniegt izskatīšanai Lielo un stratēģiski nozīmīgo investīciju projektu koordinācijas padomē ziņojumu par stratēģisko investīciju projektu piesaistes un pārvaldības mehānismu, kurš aprobēts uz konkrēta investīciju projekta bāzes, un līdz 2017. gada 1. maijam iesniegt šo jautājumu izskatīšanai Ministru kabinetā;
      4. Ekonomikas ministrijai līdz 2017. gada 28. februārim iesniegt izskatīšanai Ministru kabinetā noteikumu projektu "Vidēja un ilgtermiņa eksporta kredīta garantiju un investīciju garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām";
      5. Kultūras ministrijai sadarbībā ar Finanšu ministriju un Labklājības ministriju līdz 2017. gada 1. maijam iesniegt izskatīšanai Ministru kabinetā konceptuālo ziņojumu par piemērotākajiem risinājumiem radošo personu un organizāciju atbalstam;
      6. Kultūras ministrijai līdz 2017. gada 30. jūnijam iesniegt izskatīšanai Ministru kabinetā konceptuālo ziņojumu Valsts kultūrkapitāla fonda finansēšanas modeļa maiņai, pārskatot tiesisko regulējumu;
      7. Izglītības un zinātnes ministrijai līdz 2017. gada 28. februārim iesniegt izskatīšanai Ministru kabinetā informatīvo ziņojumu par iespējamiem risinājumiem efektīvam pedagogu atalgojuma paaugstināšanas grafikam par pedagogiem paredzamo darba samaksas pieaugumu laikposmā no 2018. gada 1. septembra līdz 2022. gada 31. decembrim;
      8. Izglītības un zinātnes ministrijai līdz 2017. gada 1. martam iesniegt izskatīšanai Ministru kabinetā informatīvo ziņojumu par priekšlikumiem pašvaldību un citu dibinātāju profesionālās izglītības iestāžu finansēšanas principiem;
      9. Izglītības un zinātnes ministrijai līdz 2017. gada 1. martam iesniegt izskatīšanai Ministru kabinetā informatīvo ziņojumu par atbalstu pirmspensijas vecuma (60+) pedagogiem darba zaudēšanas gadījumā skolu tīkla optimizācijas rezultātā;
      10. Finanšu ministrijai līdz 2017. gada 30. jūnijam iesniegt izskatīšanai Ministru kabinetā visus nepieciešamos grozījumus normatīvajos aktos, lai nodrošinātu Padziļinātās sadarbības programmas pilnveidi;
      11. Finanšu ministrijai līdz 2017. gada 30. septembrim iesniegt izskatīšanai Ministru kabinetā paplašināto savstarpējo aizdevumu platformu darbību regulējošos normatīvos aktus;
      12. Veselības ministrijai līdz 2017. gada 1. aprīlim iesniegt izskatīšanai Ministru kabinetā Māsterplānu veselības aprūpē, piedāvājot reģionālo un lokālo ārstniecības iestāžu kartējumu, cilvēkresursu attīstības plānojumu un izmaiņas veselības aprūpes sistēmas pārvaldībā;
      13. Veselības ministrijai līdz 2017. gada 1. martam iesniegt izskatīšanai Ministru kabinetā informatīvo ziņojumu par veselības tūrisma attīstības iespējām;
      14. Labklājības ministrijai līdz 2017. gada 31. martam iesniegt izskatīšanai Ministru kabinetā rīcības plānu minimālo ienākumu atbalstu sistēmas pilnveidei, tai skaitā par minimālo pensiju un garantētā minimālā ienākumu līmeņa palielināšanu;
      15. Satiksmes ministrijai līdz 2017. gada 31. maijam iesniegt izskatīšanai Ministru kabinetā informatīvo ziņojumu par konceptuālu risinājumu reģionālo lidostu pārvaldības integrācijai ar Starptautisko lidostu "Rīga";
      16. Sadarbības platformai "Demogrāfisko lietu centrs" līdz 2017. gada 1. septembrim iesniegt izskatīšanai Ministru kabinetā konceptuālo ziņojumu par priekšlikumiem ģimeņu ar bērniem atbalstam, lai sekmētu demogrāfiskās situācijas uzlabošanos;
   2. lai īstenotu pasākumus, par kuriem panākta vienošanās ar atbildīgajiem nozaru ministriem:
      1. Ārlietu ministrijai, gatavojoties Apvienotās Karalistes izstāšanās sarunām no Eiropas Savienības:
         1. līdz 2017. gada 21. februārim iesniegt izskatīšanai Ministru kabinetā informatīvo ziņojumu par nacionālo pozīciju izstrādes mehānismu un interešu pārstāvēšanu iespējamās Eiropas Savienības un Apvienotās Karalistes izstāšanās sarunās no Eiropas Savienības, kā arī par nepieciešamajiem papildus resursiem Latvijas interešu aizstāvībai.;
         2. līdz 2017. gada 11. aprīlim iesniegt izskatīšanai Ministru kabinetā atjaunotu pozīciju par Latvijas Republikas interesēm iespējamās Eiropas Savienības un Apvienotās Karalistes izstāšanās sarunās no Eiropas Savienības;
         3. līdz 2017. gada 1. maijam iesniegt izskatīšanai Ministru kabinetā informatīvo ziņojumu par Latvijas valdības un sociālo partneru kopīgu rīcību, kā arī Latvijas ekonomiskajām interesēm Apvienotajā Karalistē, tai skaitā investīciju piesaistē un investīciju projektu īstenošanā;
      2. Labklājības ministrijai līdz 2017. gada 31. martam iesniegt izskatīšanai Ministru kabinetā informatīvo ziņojumu par piedāvātajiem risinājumiem saistībā ar sabiedrības novecošanās izaicinājumiem sākot ar 2021. gadu;
      3. Ekonomikas ministrijai līdz 2017. gada 28. februārim sadarbībā ar Izglītības un zinātnes ministriju un Labklājības ministriju iesniegt izskatīšanai Ministru kabinetā informatīvo ziņojumu par Nodarbinātības padomes ietvaros identificēto pasākumu kopumu un to izpildes termiņiem;
      4. Vides aizsardzības un reģionālās attīstības ministrijai līdz 2017. gada 1. oktobrim iesniegt izskatīšanai Ministru kabinetā informatīvo ziņojumu par attīstības centru iesniegto projektu kvalitātes novērtējumu un priekšlikumiem tālākai rīcībai, un papildus nepieciešamo atbalsta mehānismu uzņēmējdarbības infrastruktūras attīstīšanai;
      5. Vides aizsardzības un reģionālās attīstības ministrijai līdz 2017. gada 1. martam sadarbībā ar Zemkopības ministriju iesniegt izskatīšanai Ministru kabinetā konceptuālo ziņojumu par atbalsta mehānismu pieejamību uzņēmējdarbības attīstībai un kooperācijas intensificēšanai, iesaistot vietējo rīcības grupu potenciālu un ņemot vērā pašvaldību atbildību teritorijas specializētajā uzņēmējdarbības attīstības plānošanā;
      6. Zemkopības ministrijai līdz 2017. gada 15. aprīlim sadarbībā ar Izglītības un zinātnes ministriju, Ekonomikas ministriju, Vides aizsardzības un reģionālās attīstības ministriju un Satiksmes ministriju iesniegt izskatīšanai Ministru kabinetā informatīvo ziņojumu par Bioekonomikas stratēģijas izstrādes progresu, norādot konceptuālas izvēles, kas integrējamas lauku attīstības programmā (tai skaitā izstrādājot 2021.–2027. gada Lauku attīstības programmu), izmantojot Viedās specializācijas (RIS3) un valsts pētījumu programmu plānotos ieguldījumus.
3. Pārresoru koordinācijas centram sagatavot attiecīgu rīkojuma projektu par grozījumiem Valdības rīcības plānā Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016. gada 3. maija rīkojumu Nr. 275 "Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai"), paredzot svītrot 61.1., 81.1., 87.1. un 122.2. pasākumu, un iesniegt Valsts kancelejā. Valsts kancelejai sagatavot rīkojuma projektu parakstīšanai.

Ministru prezidents Māris Kučinskis

# Valsts kancelejas direktors Mārtiņš Krieviņš